62022TO0022_INF
Определение на председателя на Общия съд от 31 март 2022 г. —AL/Съвет
(Дело T-22/22 R)
„Обезпечително производство — Публична служба — Длъжностни лица — Дисциплинарно производство — Освобождаване от длъжност — Молба за постановяване на временни мерки — Неотложност — Fumus boni juris — Претегляне на интересите“
1.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Значителна и непоправима вреда на жалбоподателя — Засягане на негов личен интерес — Опасност за здравето и живота на неговото дете поради загубата на финансовите придобивки, получавани в полза на това дете — Включване
(членове 278 ДФЕС и 279 ДФЕС; член 156, параграф 4 от Процедурния правилник на Общия съд)
(вж. т. 20, 21 и 26—30)
2.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Финансова вреда — Значителен характер на вредата — Необходимост вредата систематично да се оценява от гледна точка на доходите на заинтересования — Липса
(членове 278 ДФЕС и 279 ДФЕС)
(вж. т. 34)
3.
Обезпечително производство — Спиране на изпълнението — Временни мерки — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба срещу решение, с което се налага дисциплинарно наказание освобождаване от длъжност — Оплаквания, които на пръв поглед са годни да докажат наличието на явна грешка в преценката на администрацията при вземането на решението ѝ относно дисциплинарното наказание — Оплаквания, които вероятно са основателни
(членове 278 ДФЕС и 279 ДФЕС; членове 9 и 10 от приложение IX към Правилника за длъжностните лица)
(вж. т. 38, 39 и 50—63)
4.
Обезпечително производство — Спиране на изпълнението — Условия за постановяване — Претегляне на всички разглеждани интереси — Спиране на изпълнението на решение, с което се налага дисциплинарно наказание освобождаване от длъжност — Превес на интереса на жалбоподателя да продължи да получава надбавки за своето дете с увреждания над интереса да не се стига до временно възстановяване на жалбоподателя на работа
(член 278 ДФЕС; членове 9 и 10 от приложение IХ към Правилника за длъжностните лица)
(вж. т. 65 и 68—70)
Диспозитив
1)
Спира изпълнението на решението на Съвета на Европейския съюз от 27 септември 2021 г., с което на жалбоподателя е наложено дисциплинарно наказание освобождаване от длъжност, считано от 1 октомври 2021 г.
2)
Не се произнася по съдебните разноски.